BANJALUKA - U Banjaluci je u poslijepodnevnim časovima zaduvao jak vjetar, koji je nosio sve pred sobom.

Kod Ekonomskog fakulteta snažan vjetar je iščupao drvo iz korijena, a primjećen je i metalni dio koji je navjerovatnije odletio sa jednog od obližnjih krovova.

Vjetar je u Banjaluci izazvao i probleme u odvijanju saobraćaja, o čemu svjedoči i video-snimak koji je načinio Banjalučanin Goran Filipović, a na kojem je prikazano oštećenje nastalo na jednom od semafora u naselju Lazarevo. "Snimak je nastao oko 19 časova. Doslovno, vjetar je odvojio dio semafora od postolja", ispričao je Filipović za portal "Nezavisnih".